**Ajánlattételi felhívás**

Telki község Képviselő-testülete pályázatot hirdet

1. Petőfi utca (Hrsz: 104) útburkolat felújítása 136 mh.
2. Telki Pipacsvirág Általános Iskola mögötti, Harangvirág utcai (Muskátli utca – Kamilla utca között) járdaburkolat kialakítása 103 mh.
3. Rákóczi utcai (Tölgyfa utca – Fő utca között) járdaburkolat felújítása 29 mh.
4. Fő utcai (Rákóczi utcai gyalogátkelőhely – Muskátli utcai gyalogátkelőhely között) járdaburkolat felújítása 285 mh.

munkáinak elvégzésére.

Az útfelújítási munkákat 2018. 00. 00. – 2018. 00. 00. között kell elvégezni. Az útfelújítási és járdafelújítási munkanemeket a mellékelt táblázat tartalmazza. Ajánlat készítése előtt javasolt a helyszínt bejárni a helyi adottságok figyelembe vétele céljából.

Az ajánlatot a mellékelt táblázat kitöltésével az egységárak beírásával kérjük elkészíteni.

A Pályázathoz csatolni kell az útfelújítási munkák elvégzésre használt géppark és telephely bemutatását vagy rendelkezésre állásának igazolását, valamint a környezetgazdálkodás érdekében tett intézkedések leírását, vagy az ISO:14001 vagy azzal egyenértékű környezetirányítási rendszer meglétét igazoló tanúsítványt. Csatolni kell ezen kívül a mellékelt szerződés tervezet elfogadásáról szóló dokumentumot.

A pályázatokat zárt borítékban „Telki útfelújítás és Járdafelújítás 2018 – Pályázat” felirattal kell benyújtani.

**Beadási határidő:                                            2018. február 00. 12 óra**

**Beadás helye:                                                   Polgármesteri Hivatal**

**2089. Telki, Petőfi u.1.**

**Értékelés, eredményhirdetés:**A pályázatokról, a kivitelező kiválasztásáról Telki község Képviselő-testülete dönt legkésőbb **2018. március 00-ig.** A döntésről a pályázók írásos értesítést kapnak.

A pályázattal kapcsolatban további információ kérhető Hoós Pétertől a Polgármesteri Hivatal Településfejlesztési és Üzemeltetési Csoportjának munkatársától.

Az útfelújítási és járdafelújítási munkákhoz használt gépek és eszközök tárolása Telki közterületein illetve a munkavégzési területeken nem engedélyezett. Az útfelújítási munkák során keletkező mindennemű építési törmelék lerakása Telki közigazgatási területén szigorúan tilos, azokat a vállalkozó köteles saját költségén lerakóhelyre szállítani.

Az útfelújítási munkálatokat a vonatkozó hatályos jogszabályok betartásával kell végezni, különös tekintettel a Telkiben hatályban lévő alábbi rendeletekre:

* A zaj- és rezgés elleni védelem helyi szabályairól szóló 16/2011. (06.29.) Ör. számú rendelet.
* A helyi közútra történő behajtás korlátozásáról szóló 10/2009. számú rendelet.
* **Telki község közterületeinek használatáról, a közterületek rendjéről szóló 3/2014.(I.24.) Ör. számú rendelet**
* [Telki község környezetének védelméről szóló 15/2011. (VI.29.) számú rendelet](http://telki.hu/index.php/rendeletek/106-kornyezetvedelem/218-telki-kozseg-kornyezetenek-vedelmerol-152011-0629).

**Szerződési feltételek:**

A szerződés külön mellékletben meghatározott műszaki tartalomra vonatkozik.

A megrendelő a vállalkozói díjat a vállalkozó által elvégzett és az elvégzett munkákról elkészített tételes kimutatása alapján, a műszaki ellenőr igazolását követően 30 napos határidővel fizeti meg a vállalkozónak. A vállalkozó az elvégzett munkákról munkanaplót készít, melyet a Településfejlesztési és Üzemeltetési Csoport kijelölt munkatársa ellenőriz.